text: Der kan gå op til 10 år, inden der kommer dåsepant
  21 maj 2015 kl. 07.38
  Grænsekøbmænd overvejer en retssag over indførelsen af dåsepant.
  Hvis det ender med en retssag, kan dåsepanten ikke indføres før retssagen er afgjort.
  - Der kan sagtens gå mellem fem og ti år, inden en pantordning bliver indført, siger Gerd Wiltscheck fra grænsehandelen Poetzsch til Flensborg Avis.
  Danskerne skal betale 1,50 kr. i dåsepant, men får kun 1 kr. tilbage. Det er baggrunden for retssagen.
  - Vi har altid sagt, at det vil være i orden med en pantordning - men vi vil ligestilles med de danske købmænd. Det vil sige, at det danske pantsystem må udbygges, og at man skal have lige så mange penge tilbage, som man har betalt, siger Gerd Wiltscheck.
  